* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 22.septembrī Nr.364**

(protokols Nr.19, 17.p.)

**Par palīdzības – līdzfinansējuma piešķiršanu energoefektivitātes pasākumu veikšanai daudzdzīvokļu dzīvojamā mājā Saules ielā 40, Madonā**

2020.gada 3.septembrī Madonas novada pašvaldībā ir saņemts SIA “Madonas namsaimnieks”, reģistrācijas Nr.47103000233, iesniegums ar lūgumu piešķirt līdzfinansējumu daudzdzīvokļu dzīvojamās mājas Saules ielā 40, Madonā, Madonas novadā energoefektivitātes pasākumu veikšanai. Iesnieguma pievienoti energoefektivitātes pasākuma veikšanu apliecinoši dokumenti.

Saskaņā ar Madonas novada pašvaldības saistošo noteikumu Nr.9 “Madonas novada pašvaldības palīdzības piešķiršanas kārtība energoefektivitātes pasākumu veikšanai daudzdzīvokļu dzīvojamās mājās” (turpmāk tekstā – saistošie noteikumi) 7.punktu, daudzdzīvokļu dzīvojamām mājām ir jāatbilst 7.punktā noteiktajiem nosacījumiem. Komisija pretendentu izvērtēšanai palīdzības saņemšanai energoefektivitātes pasākumu veikšanai (turpmāk tekstā – Komisija) ar 2020.gada 9.septembra lēmumu Nr.5 konstatēja, ka Pretendents atbilst saistošo noteikumu 7.punkta prasībām.

Saskaņā ar saistošo noteikumu 5.punktu, līdzfinansējums energoefektivitātes pasākumiem tiek piešķirts līdz 50% no izmaksām.

2020.gada 3.septembrī par daudzdzīvokļu dzīvojamās mājas energoefektivitātes pasākumiem ir iesniegti Saistošo noteikumu 16.punktā noteiktie dokumenti, kas apliecina energoefektivitātes pasākumu - būvprojekta “Dzīvojamās ēkas vienkāršotā atjaunošana, fasādes vienkāršotā atjaunošana” izstrādi EUR 8633,35 apmērā.

2020.gada 9.septembrī Komisija pieņēma lēmumu virzīt lēmumprojektu par palīdzības – līdzfinansējuma energoefektivitātes pasākumu veikšanai daudzdzīvokļu dzīvojamai mājai Saules ielā 40, Madona piešķiršanu 50% apmērā no energoefektivitātes pasākumu veikšanas izmaksām, kas ir EUR 4316,68 (četri tūkstoši trīs simti sešpadsmit euro 68 centi).

Pamatojoties uz Madonas novada pašvaldības saistošo noteikumu Nr.9 “Madonas novada pašvaldības palīdzības piešķiršanas kārtība energoefektivitātes pasākumu veikšanai daudzdzīvokļu dzīvojamās mājās” 11. punktu, ņemot vērā Komisijas lēmumu un 22.09.2020. Finanšu un attīstības komitejas atzinumu, **atklāti balsojot: PAR – 13** (Artūrs Čačka, Andris Dombrovskis, Zigfrīds Gora, Antra Gotlaufa, Artūrs Grandāns, Valda Kļaviņa, Agris Lungevičs, Ivars Miķelsons, Andris Sakne, Rihards Saulītis, Inese Strode, Aleksandrs Šrubs, Gatis Teilis), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Piešķirt palīdzību – līdzfinansējumu energoefektivitātes pasākumu veikšanai daudzdzīvokļu dzīvojamās mājas Saules ielā 40, Madona, Madonas novads dzīvokļu īpašnieku kopībai 50% apmērā no energoefektivitātes pasākumu veikšanas izmaksām, kas ir EUR 4316,68 (četri tūkstoši trīs simti sešpadsmit euro 68 centi), līdzfinansējumu ieskaitot daudzdzīvokļu dzīvojamās mājas pārvaldnieka SIA “Madonas namsaimnieks”, reģistrācijas Nr.47103000233, norēķinu kontā.

2. Uzdot Finanšu nodaļai lēmuma 1.punktā noteikto līdzfinansējumu pārskaitīt SIA “Madonas namsaimnieks”, reģistrācijas Nr.47103000233, 10 dienu laikā no lēmuma pieņemšanas dienas.

Domes priekšsēdētājs A.Lungevičs

*Zāle 26486811*